alexandrainst/scandi-wiki huggingface dataset:
Jason Biggs

Jason Matthew Biggs (født 12. mai 1978) er en amerikansk skuespiller, kjent for rollen som Jim Levenstein i de tre første American Pie-filmene.

Biggs ble født i Pompton Plains i New Jersey av Angela og Gary Biggs. Han vokste opp i Hasbrouck Heights, New Jersey og gikk på Hasbrouck Heights High School. Han var suksessfull innen idrett på skolen, både innen tennis og bryting. I januar 2008 forlovet han seg med Jenny Mollen, og de giftet seg 23. april samme år.

Filmografi 
 The Boy who Cried Bitch (1991, Robert)
 Drexell's Class (1991, TV-serie, Willie Trancas)
 As the World Turns (1994-1995, Såpe-opera, Peter Wendall)
 Camp Stories (1997, TV-serie, Abby)
 American Pie (1999, film, Jim Levenstein)
 Boys and Girls (2000, film, Steve)
 Loser (2000, film, Paul Tannek)
 Saving Silverman (2001, film, Darren Silverman)
 American Pie 2 (2001, film, Jim Levenstein)
 Jay and Silent Bob Strike Back (2001, film, seg selv)
 Prozac Nation (2001, film, Rafe) 
 The Jerk (2002, film, Johny Sugar)
 American Pie: The Wedding (2003, movie, Jim Levenstein)
 Anything Else (2003, film, Jerry Falk) 
 Jersey Girl (2004, film, Arthur Brickman)
 Guy X (2005, film, Rudy Spruance)
 Will and Grace (2005, TV-serie, Baby Glen)
 Eight Below (2006, film, Charlie Cooper)
 Blowin' Up (2006, reality-serie, himself)
 Wedding Daze aka The Pleasure of Your Company (2006, film, Anderson)
 Farce of the Penguins (2007, film, Insecure Penguin)
 The Glitch : Jason Biggs 2007 kortfilm på Funny Or Die
 Over Her Dead Body (2008, film, Dan)
 My Best Friend's Girl (2008, film, Dustin)
 Lower Learning (2008, film, Tom)
 Kidnapping Caitlynn (2009, Max)

Referanser

Eksterne lenker 
 

Skuespillere fra USA
Personer fra Morris County i New Jersey
Herbjørn Hansson

Herbjørn Hansson (født 6. mars 1948) er en norsk skipsreder fra Hjelmeland. Han er styreformann og leder av rederiet Nordic American Tanker Shipping (NAT).

Han var tidligere finansdirektør i Kosmos og har vært styremedlem i stiftelsen Anders Jahres Humanitære Stiftelse.

I 2014 etablerte han Nordic American Offshore Ltd. hvor han er styreformann.

Under Hanssons styre ble Nordic American Tanker Shipping blant annet ekskludert fra KLPs indeksfond fordi selskapet skal ha medvirket til alvorlig miljøskade og grove krenkelser av menneskerettighetene.

Referanser 

Norske skipsredere
Personer fra Sandefjord kommune
Fødsler i 1948
Artikler i sjøfart-prosjektet
Den bøyde pyramide

Den bøyde pyramide er en 105 m høy pyramide som finnes i Dahshur i Egypt.  Det var faraoen Snofru som i det fjerde dynasti lot bygge pyramiden. Slavene som arbeidet med bygget innså imidlertid halvveis at den ble for bratt. Derfor reduserte man pyramidens vinkel med ca. 12 grader for det som gjenstod av bygget. Dette gjør at pyramiden har et svært uvanlig utseende.

Litteratur 
Overblikk
 Ahmad Fachri: The Monuments of Sneferu at Dahshur. Bd. I: The Bent Pyramid. Cairo 1959.
 Frank Müller-Römer: Der Bau der Pyramiden im Alten Ägypten, Utz 2011, ISBN 978-3-8316-4069-0, S. 157 ff.
 Rainer Stadelmann: Die ägyptischen Pyramiden. Vom Ziegelbau zum Weltwunder (= Kulturgeschichte der Antiken Welt. Band 30). 3., aktualisierte und erweiterte Auflage. Philipp von Zabern, Mainz 1997, ISBN 3-8053-1142-7.
 Miroslav Verner: Die Pyramiden (= rororo-Sachbuch. Band 60890). Rowohlt, Reinbek bei Hamburg 1999, ISBN 3-499-60890-1.
 Michael Haase: Das Feld der Tränen. Ullstein, Berlin 2000, ISBN 3-550-07141-8.
 Christian Hölzl: Die Pyramiden Ägyptens. Brandstätter, Wien 2004, ISBN 3-85498-360-3.
 Peter Jánosi: Die Pyramiden. Beck, München 2004, ISBN 3-406-50831-6.
 Roman Gundacker: Anmerkungen zum Bau der Pyramiden des Snofru. In: Sokar. Nr. 11, 2005, S. 19.

Detaljspørsmål
 Josef Dorner: Die Form der Knickpyramide. In: Göttinger Miszellen. Nr. 126. Göttingen 1992, S. 39–46, .
 Josef Dorner: Form und Ausmaße der Knickpyramide. Neue Beobachtungen und Messungen. In: Mitteilungen des Deutschen Archäologischen Instituts, Abteilung Kairo. Bd. 42. von Zabern, Mainz 1986, S. 43–58, .
 Rainer Stadelmann: Snofru und die Pyramiden von Meidum und Dahschur. In: Mitteilungen des Deutschen Archäologischen Instituts, Abteilung Kairo. Bd. 36. von Zabern, Mainz 1980, S. 437–449, .
 Rainer Stadelmann, Nicole Alexanian, Herbert Ernst, Günter Heindl, Dietrich Raue: Pyramiden und Nekropole des Snofru in Dahschur. Dritter Vorbericht über die Grabungen des Deutschen Archäologischen Instituts in Dahschur. In: Mitteilungen des Deutschen Archäologischen Instituts, Abteilung Kairo. Bd. 49. von Zabern, Mainz 1993, S. 259–294, .

Egyptiske pyramider
Historiske byggverk
Oldtidens Egypt
Guvernementet Giza
National Oilwell Varco

NOV Inc.  () (National Oilwell Varco frem til 1. januar 2021 ) er et multinasjonalt selskap lokalisert i Houston i Texas. Bedriften designer og produserer bore- og håndteringsutstyr for landbaserte og offshore oljeborerigger og også alle vanlige mekaniske komponenter til slike borerigger.  Selskapet driver også et antall tjenester for oljeindustrien, som brønn- og rørinspeksjoner. Firmaet er markedsleder på utstyrslevering innen bore- og håndteringsutstyr, gjennom et distribusjonsnettverk på 800 steder.

Det norske selskapet National Oilwell Varco Norway AS er stiftet i 1985 og har hovedkontor i Kristiansand (Hydralift), med underavdelinger i Stavanger (Hitec), Asker (Procon) og Molde (Molde kran). I Norge har selskapet også avdelinger i Tønsberg og Trondheim, og verksteder i Søgne, Dusavik og Hjelset (National Oilwell Varco Norway Manufacturing).

National Oilwell Varco Norway AS hadde i 2014 ca. 5000 ansatte , og i 2019 1340 ansatte.

Referanser

Eksterne lenker
 
 National Oilwell Varco Norway
 Houston Chronicle Top 100 Companies

Norske industriselskaper
Næringsliv i Kristiansand
Næringsliv i Asker
Andreas Rønbeck

Andreas Rønbeck (født 14. februar 1976) er en norsk låtskriver, vokalist og musikkprodusent. Han har gitt ut musikk som soloartist i ulike sjangere under artistnavnene Adrien (jazzpop), Rønbeck (pop/rock, elektronika) og Trygve Regnbyger (rock.) Han opptrådte under By:Larm-festivalen, i hjembyen Tromsø, i 2006 som Adrien.

Sammen med Henrik M. Askildsen og Thomas Helland (a.k.a. Thom Hell) bidro Rønbeck med tekst og vokal på låten «Horizon», utgitt på Twinkleheads selvtitulerte album (2006). Rønbeck har ledevokal i siste parti av låten, og bidrar ellers med backing vocal på albumutgivelsen uten å være fast bandmedlem.

I 2008 sang Rønbeck duett med artisten Sarah Nebel, a.k.a. Elisabeth Endresen, på låten «Red Velvet Sofa» fra albumet Great White under artistnavnet Adrien

I perioden 2007-2010 bidro Rønbeck med sporadiske ledevokal-innspillinger på albumutgivelser av vokalist-kollektivet Syntax-e - uten å være fast bandmedlem. Han har siden februar 2014 vært vokalist og medlåtskriver i synthpop-duoen ARGH fra Tønsberg i tospann med synth-artisten Glenn Main Henriksen. I 2017 ble bandet utvidet med vokalist Iselin Grønvold.

 Diskografi 
Adrien
 The Superwish Album Various artists,
 Sarah Nebel-duett

Rønbeck
 Bring The Summer We Ride EP'
 Bring The Future''
 Pretty Women feat. Thom Hell
 Twinklehead
Brick Lane Music
Get Real LP
Bring The Future (unplugged)

Syntax-e
 New Sounds From the Past
 Unquiet Slumber For the Sleepers
Trygve Regnbyger
 En grepa utgivelse
Et nordnorsk party
Sanga førr dem som elske Tromsø IL

Argh
 Point of No Return
 Higher Love
 Night in the City (Single) 
 Let There Be Synth Volume IV
Night In The City (Album)
Get It Right

Referanser

Eksterne lenker 
 Rønbeck på MySpace
 Rönbeck på NRK Urørt
 Andreas Rønbeck i Rockipedia
 Rønbeck-artikkel i Nordlys
Rønbeck-artikkel i iTromsø
ARGH hos NPS Music
ARGH på Messafestivalen
ARGH på Parkteatret
ARGH på Facebook
Rønbeck på Facebook
ARGH "Get It Right" omtale hos CD-Service.com
ARGH "Wonderful Life" video-omtale hos Side-line.com
ARGH-omtale hos Admusicshop.com
ARGH på YouTube
ARGH på NRK Vestfoldsendingen

Norske sangere
Fødsler i 1976
Torbjørn Kjørmo

Torbjørn Kjørmo (født 17. juni 1941) er en norsk lærer og forfatter.

Han vokste opp i tettstedet Hovsherad i Lund kommune, helt sør i Rogaland. Han har jobbet som lærer og rektor i barneskolen. Han har også skrevet og gitt ut flere bøker. Den første boken var om detektiven Knut Gribb. Totalt har han skrevet tre bøker om ham, i tillegg til flere noveller som er ble trykket i Detektivmagasinet. I 1999 ga han ut romanen Etter kongens ufravikelig ordre. Etterpå fulgte I niende måned og diksamlingen Reis deg opp, menneske.

Norske forfattere
Personer fra Lund kommune
Fødsler i 1941
Karine Icher

Karine Icher (født 26. januar 1979 i Châteauroux) er en fransk profesjonell golfspiller som  spiller på LPGA-touren og Ladies European Tour.

Amatørkarriere 
Karine Icher hadde en fremgangsrik amatørkarriere. Hun er to ganger fransk juniormester etter å ha vunnet for årsklassen  jenter 15-16 i 1994 og årsklassen jenter 17-18 i 1996. I 1997 var hun del av det seirende europeiske laget som vant Vagliano-trofeet og vant Spanias International Amateur Open of Spain mens hun i 1998 vant den franske amatørcupen. I 1999 vant hun med det europeiske laget Vagliano-trofeet, var del av det vinnende franske laget ved det europeiske lagmesterskapet, forsvarte den franske amatørcupen og vant det Tysklands International Amateur Open. 

I 2000 vant hun det franske International Amateur Open og var i 2000 deltager i det vinnende franske laget i Espirito Santo Trophy, som var amatør-verdensmesterskap for lag for kvinner, og sluttet som nummer fire i den individuelle konkurransen. Hun ble profesjonell den 1. september 2000 og ble den siste på Ladies European Tour kvalifiseringsskole som fikk fulle rettigheter for 2001 sesongen.

Profesjonell karriere 
I hennes debutsesong på LET i 2000 vant Icher to turneringer, Palmerston Ladies German Open og Mexx Sport Open og avsluttet året på tredjeplass på pengelisten, og nummer to bak Suzann Pettersen for tittelen Årets LET-debutant. I 2002 vant hun Caja Duero Open de Espana, fikk delt 7.-plass i Evian Masters og kvalifiserte seg på tredjeplass for det europeiske Solheim Cup-laget. Hun oppnådde å få en delvis adgang til LPGA-touren for 2003-sesongen etter å ha fått en delt 38.-plass på kvalifiseringsskolen i 2002, men valgte å fortsette fulltid på LET-touren. Hun oppnådde samme status som året før 2004-sesongen for LPGA-deltagelse ved å komme 65.-plass på kvalifiseringsskolen. 

Icher spilte hele sesongen på LET i 2004, og fikk fem topp ti-resultater medregnet seieren i Catalonia Ladies Masters. Hun oppnådde å beholde den delvise adgangen til LPGA-touren for 2005-sesongen med en delt 55.-plass på kvalifiseringsskolen, og valgte å spille sin debutsesong på LPGA. En andreplass i Corona Morelia Championship i Mexico betydde at hun bedret rangeringen sin og fikk full adgang til LPGA-sesongen 2005. Hun endte på 30.-plass på pengelisten i debutsesongen. Hun vendte tilbake til LET for å spille Catalonia Ladies Masters hvor hun forsvarte seieren fra året før. Hun begynte 2006-sesongen ved sammen med Gwladys Nocera å representere Frankrike ved Women's World Cup of Golf.

Seire som profesjonell (6)

Ladies European Tour (5) 
 2001 Palmerston Ladies German Open, Mexx Sport Open, Dutch Open
 2002 Caja Duero Open de Espana
 2004 Catalonia Ladies Masters
 2005 Catalonia Ladies Masters

Resultater i major-turneringer 

CUT = kvalifiserte seg ikke til andre halvdel av turneringen.
"D" delt
Grønn bakgrunn er seire. Gul bakgrunn er topp-10 resultat.

Referanser

Eksterne lenker 
 
 
 Profil på LET Tourens offisiells hjemmeside

Franske golfspillere
Golfspillere under Sommer-OL 2016
Deltakere for Frankrike under Sommer-OL 2016
Solheim Cup-deltagere
Personer fra departementet Indre
Fødsler i 1979
Arora

Arora er en kryssplattform open-source nettleser som bruker WebKit-motoren, bygget oppå Qt. Den har et minimalistisk lettvekts-grensesnitt, som inkluderer bruk av faner, enkle historie- og bokmerker-funksjoner og global bruker-CSS.

Historie 
Den originale kodebasen ble skrevet for Trolltech av Benjamin C Meyer ("icefox"), en Qt-utvikler. Den ble sluppet som Qt Demo Browser (Qt Prøve-Nettleser) som en del av Qt 4.4.0, for å demonstrere mulighetene til den da nye Qt-WebKit-integrasjonen. Etter dette jobbet Meyer videre på koden uavhengig, med navnet Arora.

Referanser

Se også 
 Nettleser
 Liste over frie nettlesere

Eksterne lenker 
 

Fri programvare
Nettlesere
Linux-programmer
Château de Taillebourg

Château de Taillebourg er en tidligere fransk festning fra middelalderen, i dag i ruiner, som er bygget på toppen av et berg med utsyn over landsbyen Taillebourg og dalen langs elven Charente. Den ligger i det franske departementet Charente-Maritime. 

Festningens plassering i terrenget er meget strategisk og ble i middelalderen betraktet som uinntagelig, og var derfor midtpunkt i en rekke konflikter i løpet av middelalderen. Den var fokus i flere episoder i løpet av Saintongekrigen og deretter i hundreårskrigen.

I 1194 inntok og ødela Rikard Løvehjerte festningen. Geoffrey III av Rancon, herre over festningen, ble drept i denne striden. Rikard hadde kjempet mot sin far i en allianse sammen med sine brødre og den franske kongen Ludvig VII av Frankrike. Dette opprøret mot kong Henrik II av England feilet, og som resultat mistet Rikard sin makt som hertug av Aquitaine. I et senere hærtokt bekjempet Rikard opprørske adelsmenn i sitt gamle hertugdømme som da var kontrollert av hans far. Denne konflikten varte i fem år og endte med en seier for Rikard og hans ødeleggelse av den antatte uangripelige festningen i Taillebourg. Festningen var utilgjengelig fra tre sider, beskyttet av bratte fjell, og den fjerde siden mot landsbyen var godt befestet. Rikard forsto at en erobring av festningen i Taillebourg ville føre til at de øvrige opprørske baronene ville gi seg. Hans erobring av Taillebourg var hans første store militære seier.

Den nåværende festningen var en base for Ludvig IX av Frankrike som gjest av Geoffrey IV av Rancon før slaget ved Taillebourg i 1242.

Château de Taillebourg har i dag blitt omgjort til en offentlig hage hvor man kan se galleriet med skåldehuller, brystvernet fra 1700-tallet og den gamle festningens rom under bakken. Stedets geografiske posisjon gir et utmerket utsyn utover dalen Charente.

Slott i Frankrike
Charente-Maritime
Ruiner i Frankrike
Byggverk i Nouvelle-Aquitaine
Jordskokk

Jordskokk (Helianthus tuberosus) er en flerårig urt i solsikkeslekta i kurvblomstfamilien. Planten kommer fra Nord-Amerika og blir dyrket for rotknollene. Navnet er en forkortelse av jordartisjokk, og viser til at smaken kan minne om artisjokk, en annen grønnsak i kurvblomstfamilien.

Planten er flerårig og blir opptil 2,4 meter høy, med gule blomster. Skuddene er ettårige og visner om høsten. Fra en knoll dannes det flere forgrenete stengler med ovale blader på stilker. Bladene blir 7 - 10 cm brede. Stenglene og bladene er ru og hårete. Knollene er ujevne og ligner litt på store ingefærrøtter.

Historie 
Jordskokken ble dyrket av urinnvånere i Nord-Amerika. Europeerne oppdaget den da den franske oppdageren Samuel de Champlain fant dyrket jordskokk ved Cape Cod i 1605. Etter hvert ble den spredt fra Frankrike til resten av Europa og Skandinavia. I Norge ble den først omtalt 1694 og var forholdsvis vanlig frem til poteten ble populær på 1800-tallet.

Bruk 

I motsetning til poteter kan jordskokk også brukes rå i råkost og salater. Skallet er tynt og spiselig, men det er også vanlig å skrelle eller skrape det av før tilberedelsen. Med sitronsaft kan det forhindres at den mørkner etter skrelling. Dersom den kokes kan skallet trekkes av etterpå. På grunn av det tynne skallet kan de ikke lagres særlig lenge etter høsting, så lenge de er i jorda er de imidlertid holdbare i flere måneder.

I motsetning til de fleste andre knoller inneholder de ikke karbohydratet stivelse, men inulin (må ikke forveksles med insulin). Derfor er jordskokk en viktig kilde for industriell fremstilling av fruktose. Det gjør også at de lett går i oppløsning ved koking, og at enkelte kan få tarmgass av dem.

Dyrking 
Jordskokken er lett å dyrke. Til forskjell fra poteter tåler knollen å overvintre ute ved temperaturer ned til -30°C. Den enkleste måten å dyrke den på er å spa opp åkeren hver høst og samle inn det som finnes av større røtter. Neste år vil det spire av de bitene som ble igjen i åkeren. Jordskokken gir rikelig med næringsrike knoller og trenger mye gjødsel. Den har også godt av å bytte voksested med jevne mellomrom.

Jordskokken sprer seg både med knoller og frø. Knollformering er sikrest, men den selvsår seg også relativt ofte.

Referanser

Eksterne lenker 
 

Kurvplantefamilien
grønnsaker
Sonet Distribusjon

Sonet Distribusjon er et norsk musikkdistribusjonsselskap. Det er organisert som en avdeling under Universal Music AS i Norge, og står ansvarlig for distribusjon av et utvalg uavhengige norske plateselskaper. Hovedtyngden av repertoaret er ny, norsk musikk med sjangermessig stor spredning. Sonet har også ansvaret for Universal Music-platemerket Nightliner.

Distribuerte plateselskaper 
 Apache Records	
 Bitzcore	
 Budfox Recordings	
 dBut
 Eccentric Music	
 Eleventeen Records
 Fabuloso Records
 Grand Recordings
 Grand Sport Records
 Hacka Industries
 Heroes & Zeros Music
 HowToSayGoodNightRecords
 It's Definitely Records
 Jazzland Recordings
 JHND
 Kaizerecords
 Lovely Monster Records	
 New Records	
 Nightliner	
 Nun Music	
 Nymark Collective Records	
 Pilàr Music	
 Politur Rock
 Propeller Recordings
 Racing Junior
 Revolution Records	
 Rockfarm	
 Scandinavian Leather Recordings	
 Scott Music	
 See Line Records	
 Spinner	
 Sweet Recordings	
 Tamburin	
 Vidar Vang Records	
 Waterfall	
 West Audio Music	
 Wild Water Music

Eksterne lenker 
 www.sonet.no

Plateselskaper
Uku Masing

Uku Masing (tidligere Hugo Masing, født , død 25. april 1985) var en estisk filosof, oversetter, teolog og folklorist.

Han utviklet estisk analytisk filosofi. Han skrev også poesi, mest om religiøse emner. Han skrev en roman, selv om han skrev den i 1930-årene, kom den ikke ut før etter hans død i 1989. Som folklorist var han en anerkjent forsker på eventyr og bidro med arbeider til Enzyklopädie des Märchens. Han ble tildelt ordenen Righteous Among the Nations av Yad Vashem og Israels Høyesterett for sitt arbeid med å hjelpe en jøde i Estland til å unngå fangenskap og holocaust fra 1939 til krigens slutt, noe som utsatte ham for stor fare i denne perioden.

Biografi 
Masing var født i Raikküla i Rapla fylke. Han var en talentfull polyglot og kunne snakke fire språk da han gikk ut av skolen. Han begynte på Universitetet i Tartu i 1926 og studerte teologi. Mens han studerte, gav han ut en rekke dikt, oversettelser og essay. Han ble medlem av den innflytelsesrike gruppa av estiske poeter som i 1938 ble samlet av den litterært lærde Ants Oras som vær sterkt påvirket av T. S. Eliot. Den lille gruppa av poeter ble kjent som Arbujad ("Sannsigere") og inkluderte Heiti Talvik, Betti Alver, Paul Viiding, Bernard Kangro og Kersti Merilaas.

På det meste var Masing i stand til å snakke rundt 65 språk og han kunne oversette fra 20 av disse. Særlig var han kjent for sin evne til å oversette direkte fra originalt hebraisk, fra oksidentale europeiske språk og orientalske språk til estisk. Man antar at over 10 000 sider av hans manuskripter ennå ikke er utgitt.

Righteous Among the Nations 
Masing underviste på Universitetet i Tartu i Estland, hvor han var kjent som en briljant lærer i teologi og semittiske språk, selv om han ble sett på som noe eksentrisk. Etter den tyske hærs invasjon oppga han sin undervisningsstilling på universitetet og brukte sin tid på å beskytte og redde jødiske kulturelle og religiøse gjenstander. Fra sine dager som lærer kjente han en jøde, Isidor Levin, som hadde valgt å gjemme seg fra okkupasjonsmaktene for å unngå å bli tatt til fange. Et fangenskap ville ha ført ham til en nesten sikker død. Uku og hans kone Eha hjalp Levin til å unngå fangenskap ved å gi ham mat, beskyttelse, klær og til og med falske dokumenter, i tillegg til at de måtte lyve for Gestapo om sitt kjennskap til Isidor. For dette fikk Uku Masing og hans kone Eha hederen Righteous Among the Nations.

Etter krigen var han aktiv i undersøkelsene av nazistenes krigsforbrytelser, særlig i Klooga konsentrasjonsleir hvor mange jøder ble drept.

Bibliografi 
 1935 Neemed vihmade lahte
 1959–1963 Saadik Magellani pilvest
 1956 Džunglilaulud
 1974 Udu Toonela jõelt
 1985 Kirsipuu varjus
 1988 Ehatuule maa
 2002 Hannolaul
 2002 Unenägija tessaraktis
 2004 Lohe vari
 2004 Piiridele pyydes
 2004 Hurtsik lammutaks enda
 2004 Surija Sandiristilt
 2004 Rubaiid
 2004 Tarbetud õpetussalmid

Referanser

Eksterne lenker 
 
 
 
 Uku Masing compared with Hopkins and Eliot by Vincent B. Leich

Estiske forfattere
Personer fra Raplamaa
Rettskafne blant nasjonene
Sovjetere fra andre verdenskrig
Sigurd Erdal-Aase

Sigurd Erdal-Aase (født 30. januar 1984 i Akershus) er en norsk økonom og hundekjører. Han har blant annet vunnet norgesmesterskap i hundekjøring.

Bakgrunn 
Familien bodde i Lakselv i Finnmark fram til 1992, da de flyttet til Lillehammer. Faren Asbjørn Erdal-Aase er også en premiert hundekjører. Sigurd Erdal-Aase er barnebarn av Ole Petter Lossius (psykiater) som satt i konsentrasjonsleir under andre verdenskrig og senere fikk kongens fortjenstmedalje i gull for sitt arbeid med HPVU refomen, han er også barnebarn av Gunnar Erdal-Aase (lege) som ble senior norgesmester i 5 kamp 18 år gammel.

Idrett 
Som ung var Erdal-Aase aktiv innen flere idretter. I tillegg til hundekjøring spilte han også fotball på Fåberg Fotball Lillehammer fram til seniornivå. Han har også blitt nummer 148 i Lillehammer–Oslo på landeveissykkel på tiden 4.59 i 2004.

Erdal-Aase ble som 13-åring europamester i hundekjøring, slede, firspann for juniorer i Sveits. Han måtte ha dispensasjon for å starte fordi aldersgrensen var 14 år. Erdal-Aase ble norgesmester i åpen klasse, sprint for seniorer som 18-åring. Dette var hans første sesong som senior. Han har også en sjetteplass fra VM i Tyskland i 2003, og sølv fra EM i 2005. I tillegg har han VM-sølv som junior i Alaska 2001

Arbeidsliv 
I 2006 begynte Erdal-Aase på Norges handelshøyskole i Bergen. Han opprettet et aksjeselskap i 2007 innen aksjehandel. Fra 2011-2016 arbeidet han i Varner Gruppen som business controller i Dressmann. Fra 2016 har Erdal-Aase vært daglig leder for Angstringen Norge.

Referanser 

Norske hundekjørere
Fødsler i 1984
Kredittid

Kredittid er den tiden en kredittkunde får låne penger. Dersom kredittiden mer enn 30 dager, har kredittakeren rett til å få vite hva det vil koste. Betaler man før kredittiden er omme, blir beløpet man skal betale tilbake, mindre. Hvis man derimot overskrider betalingstiden, må man betale ekstra.

Bedriftsfinans
Pengekravsrett
Seinen Manga

Seinen Manga er det japanske begrepet for mangaserier som har menn fra 17 år som målgruppe.

Manga serier som faller under denne kategorien inneholder ofte overdrevet bruk av vold, en stor del nakenhet/seksuelle referanser eller ekstrem språkbruk.

Noen kjente serier
Amaenaideyo!!
Genshiken
Ikkitousen
Black Lagoon
Full Metal Panic
Gantz
Nogizaka Haruka no Himitsu

Manga
Møkster

Møkster er ei øy i Austevoll i Vestland. Øya har 65 innbyggere. Her er det butikk og en liten havn. Øya har ikke broforbindelse. Hurtigbåt går sørover til Bekkjarvik og nordover til Hufthamar, Flesland og Bergen. Reisetid fra Bergen er litt over en time. Møkster har turområder i inn- og utmark. Velforeningen Møkster Bu ble opprettet høsten 2008 med hovedmål å øke folketallet på øya. Videre mål er tilrettelegging for barnehage, arbeidsplasser og bedre båtruter.

Møkster har et areal på 1,39 kvadratkilometer.

Referanser

Eksterne lenker 

 Møkster - en liten øy sørvest for Bergen: nettside med info og bilder
 En liten øy i havet: en blogg om hverdagen på Møkster og arbeidet med å øke folketallet

Øyer i Austevoll
Bosetninger i Austevoll
Lunnøya

Lunnøya er ei øy i Austevoll i Vestland. Øya har ti innbyggere. Her er det en liten havn som det går en hurtigbåt til Storebø fra. Arbeidsbåten MS «Lunnøy» er oppkalt etter øya.

Referanser 

Øyer i Austevoll
Bosetninger i Austevoll